Η συμβολή των ΜΜΕ ως προς την εξιχνίαση εγκλημάτων κατά της ζωής
Creators: name: Σταματοπούλου, Αθανασία Αχιλλέα
Publisher: name: Aristotle University of Thessaloniki
Year: 2021
Subjects: ΜΜΕ
Εξιχνίαση
Εγκλήματα κατά της ζωής
Mass Media
Contribution
Crimes against life

description: Το θέμα της παρούσας εργασίας αποσκοπεί στη διερεύνηση της συμβολής των Μέσων Μαζικής Ενημέρωσης ως προς την εξιχνίαση των εγκλημάτων κατά της ζωής. Με άλλα λόγια, σκοπός της έρευνας είναι να διαπιστωθεί αν και κατά πόσο τα Μέσα, ως μια ισχυρή δύναμη, συντείνουν στην απονομή δικαιοσύνης σε περιπτώσεις, που έχουν διαπραχθεί πράξεις άδικες και ειδεχθείς, όπως τα εγκλήματα κατά της ζωής. Για την υλοποίηση της μελέτης αυτής απαιτείται αφενός το θεωρητικό υπόβαθρο, εντός του οποίου αναγράφονται βασικές πληροφορίες, που αφορούν τη νομοθεσία των ΜΜΕ και ειδικότερα την ελευθερία του «πληροφορείν» και του «πληροφορείσθαι», τις διατάξεις για τη δημοσιογραφική έρευνα και τις αρχές δεοντολογίας του δημοσιογραφικού επαγγέλματος. Επίσης, εξίσου απαραίτητες είναι οι πληροφορίες περί των εγκλημάτων και πιο συγκεκριμένα αυτές, που αφορούν την κοινωνική φύση του εγκλήματος και την κοινωνιολογική του υπόσταση, καθώς και πληροφορίες σχετικά με τα εγκλήματα κατά της ζωής και με την προβολή τους από τα ΜΜΕ. Στο δε ερευνητικό μέρος εξετάζεται αν πράγματι τα ΜΜΕ έχουν συνεισφέρει στην αποκάλυψη τέτοιων εγκλημάτων. Από τη βιβλιογραφία και την έρευνα προκύπτει, ότι πράγματι τα ΜΜΕ μέσω των ολιγάριθμων τηλεοπτικών προγραμμάτων, που αναδεικνύουν κοινωνικά φαινόμενα, όπως το έγκλημα, διαδραματίζουν εξέχοντα ρόλο στη σύγχρονη εποχή. Δεν συμβάλλουν απλώς στη διατήρηση της δημόσιας διαφάνειας, στην προάσπιση του δικαιώματος στην ελευθερία του λόγου και στην κατανόηση των νόμων και των κανονισμών από πλευράς των πολιτών, αλλά και στην πρόληψη, την αντιμετώπιση και την μείωση της εγκληματικότητας, γεγονός το οποίο δεν θα μπορούσε παρά να διευκολύνει και το σύστημα απονομής της δικαιοσύνης. Σπουδαιότερο απόσταγμα της εργασίας είναι το πως από μια ανάγκη για παραγωγή δημοφιλών ειδήσεων, που προέκυψε τη δεκαετία του 1980, τα ΜΜΕ κατέληξαν σε άτυπο φορέα εξιχνίασης εγκλημάτων με αυτά μάλιστα να βρίσκονται πολλές φορές πιο μπροστά και από τις αστυνομικές αρχές.
description: The purpose of this paper is to investigate the contribution of the media to the investigation of crimes against life. In other words, the purpose of the investigation is to determine whether and to what extent the media, as a powerful force, contribute to the administration of justice in cases where unjust and heinous acts have been committed, such as crimes against life. This study requires, on the one hand, the theoretical background, which contains basic information concerning the legislation of the media, and in particular the freedom of "information", the provisions for journalistic research and its principles of ethics. Also equally necessary is information about crimes, and more specifically those concerning the social nature of crime and its sociological nature, as well as information on crimes against life and their coverage by the media. The investigative part examines whether the media have indeed contributed to the revelation of such crimes. It is clear from the bibliography and research that the media, through the few television programs that highlight social phenomena such as crime, play a prominent role in modern times. They not only contribute to maintaining public transparency, to defending the right to freedom of speech and to citizens' understanding of laws and regulations, but also to preventing, tackling and reducing crime, which could only be to facilitate the justice system. The most important essence of the work is that from a need to produce popular news, which arose in the 1980s, the media ended up as an informal crime investigation body, with them often being far ahead of the police authorities.